พ.ศ. 2538

พุทธศักราช 2538 ตรงกับปีคริสต์ศักราช 1995 เป็นปีปกติสุรทินที่วันแรกเป็นวันอาทิตย์ตามปฏิทินเกรกอเรียน และเป็น

 ปีกุน สัปตศก จุลศักราช 1357 (วันที่ 16 เมษายน เป็นวันเถลิงศก)

ผู้นำประเทศไทย 
 พระมหากษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 – 13 ตุลาคม พ.ศ. 2559)
 นายกรัฐมนตรี
 นายชวน หลีกภัย (23 กันยายน พ.ศ. 2535 – 12 กรกฎาคม พ.ศ. 2538)
 นายบรรหาร ศิลปอาชา (13 กรกฎาคม พ.ศ. 2538 – 24 พฤศจิกายน พ.ศ. 2539)

เหตุการณ์

มกราคม 
 17 มกราคม – เกิดแผ่นดินไหวแมกนิจูด 7.2 ใกล้เมืองโคเบะ ประเทศญี่ปุ่น ทำให้มีผู้เสียชีวิตมากกว่า 6,000 คน และเกิดความเสียหายต่อทรัพย์สินเป็นมูลค่ากว่า 100,000 ล้านดอลลาร์สหรัฐ

มีนาคม 
 20 มีนาคม – ลัทธิโอมชินริเกียวก่อวินาศกรรม โดยการปล่อยแก๊สพิษซารินในรถไฟใต้ดิน กรุงโตเกียว ทำให้มีผู้เสียชีวิต 12 คน บาดเจ็บมากกว่า 6,000 คน
 25 มีนาคม – วอร์ด คันนิงแฮมก่อตั้งคลังแบบรูปพอร์ตแลนด์เป็นวิกิแห่งแรก

เมษายน 
 19 เมษายน – การวางระเบิดในนครโอกลาโฮมา ซึ่งเป็นการก่อการร้ายโดยคนในประเทศครั้งร้ายแรงที่สุดในประวัติศาสตร์สหรัฐฯ เกิดขึ้น ทำให้มีผู้เสียชีวิต 168 คน
 30 เมษายน - วันก่อตั้งรัฐบาลเวียดนามอิสระ

พฤษภาคม 
 17 พฤษภาคม – หลังจากดำรงตำแหน่งเป็นนายกเทศมนตรีอยู่ 18 ปี ฌัก ชีรัก ได้รับเลือกตั้งเป็นประธานาธิบดีฝรั่งเศส

มิถุนายน 
 5 มิถุนายน – นักฟิสิกส์สังเคราะห์ของเหลวผลควบแน่นโบส-ไอน์สไตน์ ซึ่งเป็นสถานะใหม่ของสสารได้เป็นครั้งแรก
 14 มิถุนายน – เหตุการณ์โป๊ะล่มที่ท่าน้ำพรานนก ทำให้มีผู้เสียชีวิต 29 คน
 29 มิถุนายน -
 กระสวยอวกาศ แอตแลนติส เชื่อมต่อกับสถานีอวกาศมีร์ของรัสเซียเป็นครั้งแรก
 พรรคมอญใหม่ลงนามหยุดยิงกับรัฐบาลทหารพม่า
 ห้างซัมพุง (Sampoong) ในเกาหลีใต้ถล่ม ทำให้พนักงานห้างและลูกค้าเสียชีวิตรวม 507 คน บาดเจ็บกว่า 900 คน

กรกฎาคม 
 2 กรกฎาคม – การเลือกตั้งในประเทศไทยครั้งที่ 20 ผลการเลือกตั้ง พรรคชาติไทยได้คะแนนมาเป็นอันดับหนึ่ง นายบรรหาร ศิลปอาชาหัวหน้าพรรค ได้เป็นนายกรัฐมนตรีคนที่ 21 ของไทย 
 21 กรกฎาคม – วิกฤติช่องแคบไต้หวันครั้งที่ 3 เริ่มขึ้นเมื่อจีนยิงขีปนาวุธสู่ทะเลทางทิศเหนือของไต้หวัน

สิงหาคม 
 21 สิงหาคม - กลุ่มฮามาสวางระเบิดในกรุงเยรูซาเลม มีผู้เสียชีวิต 6 คน 
 24 สิงหาคม – ไมโครซอฟท์วางจำหน่ายวินโดวส์ 95

กันยายน

ตุลาคม 
 6 ตุลาคม – วารสาร เนเจอร์ เผยแพร่รายงานการค้นพบดาวเคราะห์โคจรรอบดาว 51 ม้าบิน นับเป็นดาวเคราะห์นอกระบบดวงแรกของดาวฤกษ์ในแถบลำดับหลัก
 24 ตุลาคม เกิดสุริยุปราคาเต็มดวง
 30 ตุลาคม – ผลการลงประชามติแยกรัฐควิเบกเป็นเอกราช ปรากฏว่า 50.6% ของผู้มีสิทธิ์เลือกตั้งออกเสียงให้รัฐควิเบกยังเป็นส่วนหนึ่งของประเทศแคนาดา

พฤศจิกายน 
 22 พฤศจิกายน – การ์ตูนที่สร้างด้วยคอมพิวเตอร์ล้วน โดยพิกซาร์ จากประเทศสหรัฐอเมริกา เรื่องแรก "ทอย สตอรี่" ออกฉาย

ธันวาคม 
 7 ธันวาคม – ยานกาลิเลโอขององค์การนาซาถึงดาวพฤหัสบดี หลังจากใช้เวลาเดินทางในอวกาศกว่า 6 ปี
 20 ธันวาคม – องค์การสนธิสัญญาป้องกันแอตแลนติกเหนือ (นาโต) เริ่มภารกิจรักษาสันติภาพในบอสเนีย
 31 ธันวาคม - กองทัพเมิงไตของขุนส่าประกาศหยุดยิงกับรัฐบาลทหารพม่า

วันเกิด

มกราคม 
 3 มกราคม -​ จีซู​ ศิลปินเกาหลีใต้
 4 มกราคม - กายา กรอแบ็ลนา​-นักวอลเลย์บอล​ชาวเบลเยียม​

กุมภาพันธ์ 
 ​2 กุมภาพันธ์ ​- การอล ลีแนตตือ​ -​ นักฟุตบอล​ชาวโปแลนด์​

มีนาคม 
 ​ 1 มีนาคม​ - เก็นตะ มิอูระ​ นักฟุตบอล​ชาวญี่ปุ่น
 5 มีนาคม -  สวีข่าย นักแสดงชาวจีน
 ​25 มีนาคม​ - การ์ลุส วีนีซียุส​ นักฟุตบอล​ชาวบราซิล​

เมษายน 
 ​15 เมษายน​ -​ คิม นัม-จู​ นักร้องชาวเกาหลีใต้
 ​25 เมษายน​ -​ เคห์ลานี นักร้องชาวอเมริกัน
 29 เมษายน 
 สุภัสสรา ธนชาต นักแสดงชาวไทย
 จ้าว เยว่ นักร้องชาวจีน

พฤษภาคม 
 ​24 พฤษภาคม​ -​ เจ้าชายโยเซ็ฟ เว็นท์เซิล แห่งลีชเทินชไตน์
 ​25 พฤษภาคม​ -​ โฆเซ กายา​ นักฟุตบอล​ชาวสเปน

มิถุนายน 
 5 มิถุนายน – ทรอย ซีวาน นักแสดง นักร้องชาวแอฟริกาใต้
 15 มิถุนายน – โคเซ ทานากะ นักมวยสากลชาวญี่ปุ่น​

กรกฎาคม 

 1 กรกฎาคม - อี แท-ยง ศิลปินชาวเกาหลีใต้

 9 กรกฎาคม  
 จอร์จี เฮนเลย์ นักแสดงชาวอังกฤษ
 ซันโดร รามีเรซ นักฟุตบอลชาวสเปน

สิงหาคม 
 4 สิงหาคม​ -​ เจมส์ เวียร์​ นักฟุตบอล​ชาวอังกฤษ​

กันยายน

ตุลาคม 
 11 ตุลาคม -เจ้าหญิงลุยซา มาเรียแห่งเบลเยียม อาร์ชดัชเชสแห่งออสเตรีย-เอสเต​
 13 ตุลาคม - จีมิน ศิลปินชาวเกาหลีใต้ 
 18 ตุลาคม - รัชนก สุวรรณเกตุ นักร้องชาวไทย
 21 ตุลาคม -​ โดจา แคต นักร้องนักแต่งเพลงชาวอเมริกัน
 26 ตุลาคม - ยูตะ นากาโมโตะ ศิลปินชาวเกาหลีใต้
 29 ตุลาคม - จิรายุ ละอองมณี นักแสดงและนักร้องชาวไทย

พฤศจิกายน 
 12 พฤศจิกายน - นานาโวะ อะคาริ นักร้องป๊อปและยูทูเบอร์หญิงชาวญี่ปุ่น
 26 พฤศจิกายน - รินะ อิซึตะ นักร้องชาวญี่ปุ่น

ธันวาคม 
 1 ธันวาคม -​ เจมส์ วิลสัน นักฟุตบอลชาวอังกฤษ
 2 ธันวาคม -​ แคลวิน ฟิลลิปส์ ​นักฟุตบอลชาวอังกฤษ
 26 ธันวาคม - กาซีนี กานาโดส​ นางแบบชาวฟิลิปปินส์​
 30 ธันวาคม - วี ศิลปินชาวเกาหลีใต้

วันถึงแก่กรรม 

 5 กุมภาพันธ์ - พระเจ้าวรวงศ์เธอ พระองค์เจ้าภาณุพันธุ์ยุคล (ประสูติ 27 พฤศจิกายน พ.ศ. 2453)
 31 มีนาคม - เซเลนา นักร้องชาวอเมริกัน (เกิด 16 เมษายน พ.ศ. 2514)
 8 พฤษภาคม - เติ้ง ลี่จวิน นักร้องชาวไต้หวัน (เกิด 29 มกราคม พ.ศ. 2496)
 18 กรกฎาคม - สมเด็จพระศรีนครินทราบรมราชชนนี (เสด็จพระราชสมภพ 21 ตุลาคม พ.ศ. 2443)
 21 สิงหาคม - สุพรหมัณยัน จันทรเศขร นักฟิสิกส์ดาราศาสตร์ชาวอินเดีย-อเมริกัน (เกิด 19 ตุลาคม พ.ศ. 2453)
 27 สิงหาคม - หม่อมเจ้าฐิติพันธุ์ ยุคล (ประสูติ 11 ตุลาคม พ.ศ. 2478)
 25 สิงหาคม - เจ้าหญิงเซ็ตสึโกะ พระชายาในเจ้าชายยาซูฮิโตะ (ประสูติ 9 ธันวาคม พ.ศ. 2452)
 9 ตุลาคม - หม่อมราชวงศ์คึกฤทธิ์ ปราโมช (เกิด 20 เมษายน พ.ศ. 2454)

รางวัล

รางวัลโนเบล 
 สาขาเคมี – Paul J. Crutzen, Mario J. Molina, F. Sherwood Rowland
 สาขาวรรณกรรม – ซีมุส ฮีนีย์
 สาขาสันติภาพ – Joseph Rotblat, Pugwash Conferences on Science and World Affairs
 สาขาฟิสิกส์ – Martin Lewis Perl, Frederick Reines
 สาขาสรีรวิทยาหรือการแพทย์ – เอ็ดเวิร์ด บี. ลิวอิส, คริสเตียน นึสชลีน-โวลฮาร์ด, อีริค เอฟ. ไวส์ชาวส์
 สาขาเศรษฐศาสตร์ – Robert Lucas Jr.

บันเทิงคดีที่อ้างถึงปีนี้

ภาพยนตร์ 
 2538 อัลเทอร์มาจีบ (พ.ศ. 2558)

อ้างอิง